Ταυτότητες οικονομολόγων γυναικών εκπαιδευτικών στο ελληνικό εκπαιδευτικό συστήμα
Creators: name: Γιαννακοπούλου, Θεοδοσία Ανδρέα
Publisher: name: Aristotle University of Thessaloniki
Year: 2022
Subjects: Οικονομολόγοι
Δευτεροβάθμια εκπαίδευση
Διάκριση φύλου
Economists
Secondary education
Sex discrimination
Greece

description: Η ανισότητα των φύλων στην εκπαίδευση είναι ένα ζωτικό πρόβλημα τόσο για τις ανεπτυγμένες όσο και για τις αναπτυσσόμενες χώρες. Μεταξύ των κοινωνικών επιστημών, τα Οικονομικά φαίνεται να κατέχουν μια εξέχουσα θέση. Η διδασκαλία των συγκεκριμένων μαθημάτων στη Δευτεροβάθμια Εκπαίδευση από οικονομολόγους εκπαιδευτικούς προσδίδει στους μαθητές εκτός από βασικές γνώσεις στο αντικείμενο του ενδιαφέροντος τους και γνώσεις βασικές και απαραίτητες για την καλλιέργεια οικονομικής σκέψης. Η παρούσα εργασία παρουσιάζει και διερευνά τις ταυτότητες των γυναικών οικονομολόγων εκπαιδευτικών στο ελληνικό εκπαιδευτικό σύστημα. Σκοπός της έρευνας είναι να μελετηθεί ο ρόλος των γυναικών οικονομολόγων στην εκπαίδευση, οι απόψεις τους για τη δια βίου μάθηση, ο τρόπος που αξιολογούν το διδακτικό τους έργο και τα εμπόδια που αντιμετωπίζουν. Διεξήχθη μία ποιοτική πρωτογενής έρευνα με χρήση ημιδομημένων συνεντεύξεων. Στην έρευνα συμμετείχαν 7 γυναίκες οικονομολόγοι, ηλικίας 32-59 ετών, με 2-30 έτη προϋπηρεσίας με τις μισές περίπου να είναι έγγαμες με παιδιά. Η πλειοψηφία δήλωσε μεταπτυχιακή εξειδίκευση και ότι διδάσκει κυρίως στη Γ΄ Λυκείου. Σχετικά με το Εκπαιδευτικό Ίδρυμα που έλαβαν τη βασική τους εκπαίδευση, οι μισές δήλωσαν το ΕΚΠΑ και ότι η σχολή από την οποία αποφοιτήσαν ανήκε στις 3 πρώτες τους επιλογές. Χρησιμοποιήθηκε η τεχνική της θεματικής ανάλυσης σε κάθε ενότητα του ερωτηματολογίου. Τα δεδομένα επανελέγχθηκαν για την εγκυρότητα και την αξιοπιστία τους. Τηρήθηκαν τα απαραίτητα ηθικά ζητήματα. Οι κυριότεροι λόγοι για τους οποίους οι γυναίκες ακολούθησαν το επάγγελμα του εκπαιδευτικού οικονομολόγου είναι η κοινωνική προσφορά και η αγάπη για τα παιδιά. Οι αρμοδιότητές τους, περιορίζονται σε λίγα μαθήματα για την προετοιμασία των πανελλαδικών μαθημάτων. Η συμβολή τους προσδιορίζεται στην προετοιμασία του μαθητή για τις μελλοντικές κοινωνικές και επαγγελματικές συνθήκες που θα αντιμετωπίσει, δίνοντας τις απαραίτητες γνώσεις για να λάβει τις σωστές οικονομικές αποφάσεις. Η δια βίου μάθηση κρίθηκε απαραίτητη και η πλειοψηφία των οικονομολόγων έχει λάβει μέρος σε επιμορφωτικά προγράμματα Οι γυναίκες οικονομολόγοι έχουν επαρκή εκπαιδευτική κατάρτιση, ωστόσο οι συνθήκες εργασίας δεν είναι οι κατάλληλες για να επιτευχθεί το μέγιστο αποτέλεσμα στη μαθησιακή διαδικασία. Το μάθημα της Οικονομολογίας υποβιβάζεται σε σχέση με άλλα και από το ίδιο το σχολείο και το περιβάλλον. Το φύλο του εκπαιδευτικού έχει μεγάλο αντίκτυπο στην εκπαιδευτική διαδικασία, αδικώντας περισσότερο τις γυναίκες. Οι ευκαιρίες επαγγελματικής ανέλιξης είναι περισσότερες για τους άνδρες και οφείλονται στους εξωγενείς παράγοντες που επηρεάζουν τη γυναίκα, η οποία επιβαρύνεται περισσότερο από τις οικογενειακές υποχρεώσεις.
description: Gender inequality in education is a vital problem for both developed and developing countries. Among social sciences, economics seems to occupy a prominent place. The teaching of the specific courses in Secondary Education gives students basic knowledge on the subject interest as well as knowledge necessary for the cultivation of economic thinking. The present study presents and investigates the identities of women economist teachers in the Greek education system. The aim of the research is to study the role of women economists in education, their views on lifelong learning, how they evaluate their teaching work and the obstacles they face. A qualitative primary survey was conducted using semi-structured interviews. The research involved 7 women economists, aged 32-59, with 2-30 years of service with about half of them married with children. The majority stated that they have a postgraduate specialization and that they teach mainly in the last year of high school. Regarding the Educational Institution that received their basic education, half of them stated they graduated from EKPA and that the Department from which they graduated belonged to their first 3 choices. The technique of thematic analysis was used in each section of the questionnaire. Data were retested for validity and reliability and necessary ethical issues were observed. The main reasons that attract women economists to the field of education are social contribution and the love for children. Their responsibilities are limited to a few courses for the preparation of students for University Entrance Exams. Their contribution is defined to the preparation of the students for future social and professional conditions that they will face, giving the necessary knowledge to make the right financial decisions. Lifelong learning has been considered necessary and the majority of economists have taken part in training programs. Women economists have adequate training; however, the working conditions are not suitable to achieve the maximum results in the learning process. Economics is downgraded in relation to other subjects and by the school itself and the school environment. The gender of the teacher has a great impact on the educational process, hurting women more. Career opportunities are better for men, due to external factors that affect women, namely family obligations.